_:n9d30135c3aed47619e266da8de63cdddxb0
<http://schema.org/articleBody>
"Ako sme informovali už pred dvomi mesiacmi, čínsky výrobca OnePlus potvrdil, že tento rok chystá ešte jeden smartfón. Na trh sa má dostať ešte pred Vianocami, a tak sa pomaly vynárajú prvé dohady. Tie najnovšie portálu Gizmochina.com hovoria o príchode už počas tohto mesiaca.\nNové informácie zároveň konfrontujú správy z posledných dní, podľa ktorých mal pripravovaný telefón disponovať čipom od MediaTeku. Zdroje totiž tvrdia, že 5-palcový OnePlus X, ako sa má zariadenie údajne nazývať, ponúkne starší Snapdragon 801.\n\nTen bol použitý aj v minuloročnej vlajkovej lodi OnePlus One. A tak ako v jej prípade, aj nový smartfón by mal byť zameraný na cenu. Podľa starších správ ponúkne 2 GB operačnej pamäte a FullHD rozlíšenie.\nOkrem informácie o možnom príchode unikla aj predpokladaná cena zariadenia. Pohybovať by sa mala na úrovni 250 dolárov (224 eur). Pre porovnanie, cena aktuálnej vlajkovej lode OnePlus 2 na našom trhu začína od 339 eur.\n(1 EUR = 1,1153 USD)\n"
<https://zive.aktuality.sk/clanok/108755/noveho-oneplus-x-sa-vraj-dockame-uz-v-oktobri/>